CHOW ร่วงติดฟลอร์! หลังญี่ปุ่นเปลี่ยนนโยบายรับซื้อไฟกระทบโครงการโซลาร์ฟาร์ม 8 MW
CHOW ร่วงติดฟลอร์! หลังญี่ปุ่นเปลี่ยนนโยบายรับซื้อไฟกระทบโครงการโซลาร์ฟาร์ม 8 MW โดย ณ เวลา 15.25 น. ราคาร่วงติดฟลอร์ อยู่ที่ระดับ 2.60 บาท ลบ 1.10 บาท หรือ 29.73% ด้วยมูลค่าซื้อขาย 25.13 ล้านบาท
18 ม.ค. 2562

ผู้สื่อข่าวรายงานว่า บริษัท เชาว์ สตีล อินดัสทรี้ จำกัด (มหาชน) หรือ CHOW ณ เวลา 15.25 น. ราคาร่วงติดฟลอร์ อยู่ที่ระดับ 2.60 บาท ลบ 1.10 บาท หรือ 29.73% ด้วยมูลค่าซื้อขาย 25.13 ล้านบาท ราคาหุ้นต่ำสุด 2.60 บาท ราคาสูงสุด 3.82 บาท

โดยวันนี้(18ม.ค.)บริษัท แจ้งว่า ตามที่ประเทศญี่ปุ่นมีการเปลี่ยนแปลงด้านนโยบายในการรับซื้อไฟฟ้าจากพลังงานแสงอาทิตย์ในประเทศญี่ปุ่น บริษัทฯมีโครงการที่เข้าข่ายนโยบายดังกล่าวนั้น มีกำลังการผลิตประมาณ 8 เมกะวัตต์ แต่ในส่วนของโครงการที่จำหน่ายไฟฟ้าเชิงพาณิชย์แล้ว โครงการที่อยู่ระหว่างการก่อสร้าง และโครงการอื่นๆ ไม่เข้าข่ายในนโยบายดังกล่าว